Abbey Hoes

Abbey Hoes (folút: Emily Abigail Ashley Hoes Gauna; Rotterdam, 20 maaie 1994) is in Nederlânsk aktrise. Hja is benammen bekend wurden troch har haadrollen yn 'e tillefyzjesearje Petticoat en de spylfilm Nena. Yn 2014 wûn se it Gouden Keal, de wichtichste Nederlânske filmpriis, yn 'e kategory bêste aktrise.

Libben en karriêre
Hoes waard yn 1994 berne yn Rotterdam, mar groeide op yn Mijnsheerenland, yn 'e Hoekske Waard, en folge de middelbere skoalle yn it Drintske Emmen. Hja krige as bern musicalles by it Jongereinteäter Hofplein yn Rotterdam, dêr't har de begjinsels fan sang, dûns en toaniel bybrocht waard. Nei't se slagge wie foar har eineksamens, sette se har nei wenjen yn Amsterdam, dêr't se yn septimber 2012 úteinsette mei in stúdzje oan 'e Amsterdamske Toanielakademy.

Mei tolve jier krige Hoes har earste roltsje, yn in reklamespotsje foar it frisdrinken Roosvicee, mei as tekst "Lekker, zeg!" Har filmdebút makke se yn 2009 mei in lytse byrol yn Lover of Loser fan regisseur Dave Schram. Datselde jiers noch fertolke se de titelrol yn 'e foar in Gouden Keal nominearre film Maite Was Hier. Yn 2014 waard se foar dyselde rol by de Seoul International Drama Awards nominearre foar in priis yn 'e kategory bêste aktrise. Yn 2012 hie Hoes ien fan 'e haadrollen yn 'e ferfilming fan it berneboek Koning van Katoren, fan auteur Jan Terlouw, troch regisseur Ben Sombogaart. Yn 2014 wûn Hoes it Gouden Keal yn 'e kategory bêste aktrise foar har titelrol yn 'e film Nena, oer in teenagefamke dat yn 'e simmer fan 1989 har earste seksuële relaasje hat wylst har oan MS lijende heit in deadswinsk koesteret. Dy film waard ek fertoand op it Filmfestival fan Mill Valley, yn Kalifornje.

Yn 2008 hie Hoes in weromkearende rol yn tsien ôfleverings fan 'e tillefyzjesearje SpangaS. Dêrnei folgen gastrollen yn searjes as Verborgen Verhalen, Van God Los, Zwarte Tulp en Dokter Deen. Ek hie se fêste rollen yn 'e searjes 2012: Het Jaar Nul, Vrijland en Feuten. Fierders die se fan 2012 oant 2015 de neisyngronisaasje fan 'e titelrol yn 'e bernesearje Violetta, fan Disney. Yn 2016 briek Hoes troch by in breder publyk mei har fertolking fan 'e haadrol fan Pattie Jagersma yn 'e lichtfuottige, musicaleftige dramasearje Petticoat. Foar dy rol wûn se in twadde Gouden Keal foar bêste aktrise. Yn 2017 hie Hoes in hiel lyts roltsje yn 'e Amerikaanske aksjekomeedzje The Hitman's Bodyguard.

Filmografy

|-

|-
|align="center"| 2008 || SpangaS || Brechtje || weromkearende rol; 10 ôfl.
|-
|align="center"| 2009 || 2012: Het jaar Nul || Felix || fêste rol
|-
|align="center"| 2010 || Verborgen Verhalen || Karin || gastrol; ôfl. Loser
|-
|align="center"| 2010–2012 || Vrijland || Daantje Kruithof || fêste rol; 103 ôfl.
|-
|align="center"| 2012 || Feuten || Charlie Zekveld || fêste rol yn seizoen 2
|-
|align="center"| 2012 || Van God Los || Iris || gastrol; ôfl. D.I.S.C.O.
|-
|align="center"| 2013 || De Ontmaskering van de Vastgoedfraude    || Roos van Woerkom || minysearje
|-
|align="center"| 2012 || Bijbel Tapes || ferskaat || as stimaktrise
|-
|align="center"| 2012–2015 || Violetta || Violetta || fêste rol; as stimaktrise yn 'e Nederlânsktalige neisyngronisaasje
|-
|align="center"| 2014 || Sneeuwwitje en de Zeven Kleine Mensen || Blanche (Sniewytsje) || minysearje
|-
|align="center"| 2015–2016 || Zwarte Tulp || Lynn Kester || weromkearende rol
|-
|align="center"| 2016 || Prooi || famke yn fytstunnel || cameo
|-
|align="center"| 2016–2018 || Dokter Deen || Pip || weromkearende rol yn seizoen 3 en 4; 13 ôfl.
|-
|align="center" style="vertical-align:top"| 2016 || style="vertical-align:top"|Petticoat || style="vertical-align:top"|Pattie Jagersma || fêste rol Gouden Keal foar bêste aktrise yn in tillefyzjesearje
|-
|align="center"| 2017 || Sinterklaasjournaal || Zielepiet || gastrol; 1 ôfl.
|-
|align="center"| 2018 || Nieuwe Buren || Fay op den Hage || fêste rol yn seizoen 3
|-
|align="center"| 2021 || Swanenburg || Tara Verheijen || gastrol; ôfl. Iris 01 
|-
|align="center"| 2021 || De Verraders || harsels || dielnimster oan in realitytillefyzjeprogramma
|-
|align="center"| 2021 || Het Perfecte Plaatje || harsels || dielnimster oan in realitytillefyzjeprogramma
|-
|align="center"| 2021 || Dertigers || Claire || fêste rol yn seizoen 2
|-
|align="center"| 2022 || Lost Luggage || Astrid Hoogsteder || Belgysk-Frânske minysearje
|-
|align="center"| 2022 || Dirty Lines || Anouk || produksje fan Netflix
|-
|align="center"| 2022 || Five Live || Honey Molenaar || 
|-

|-
|align="center"| 2009 || Lover of Loser || ? || 
|-
|align="center"| 2009 || Het Mysterie van de Volle Maan || Kelly || 
|-
|align="center" style="vertical-align:top"| 2009 || style="vertical-align:top"| Maite Was Hier || style="vertical-align:top"| Maite || nom. Gouden Keal foar bêste aktrisenom. Seoul International Drama Award foar bêste aktrise
|-
|align="center"| 2010 || Tirza || de jonge Ibi || 
|-
|align="center"| 2011 || Nina Satana || Nina || 
|-
|align="center"| 2011 || Razend || Roosmarijn || 
|-
|align="center"| 2012 || Koning van Katoren || Kim || 
|-
|align="center"| 2015 || Finnemans || Lizzie || 
|-
|align="center"| 2015 || Nena || Nena || Gouden Keal foar bêste aktrise yn in film
|-
|align="center"| 2015 || Cinderella || Anastasia || as stimaktrise yn 'e Nederlânsktalige neisyngronisaasje
|-
|align="center"| 2015 || Minions || Tina Nelson || as stimaktrise yn 'e Nederlânsktalige neisyngronisaasje
|-
|align="center"| 2015 || Het Verhaal achter Baron 1898 || Doortje || koarte film foar de Efteling
|-
|align="center"| 2015 || De Ontsnapping || de jonge Julia || 
|-
|align="center"| 2015 || Ventoux || de jonge Laura || 
|-
|align="center"| 2016 || Fissa || Anne-Bo || 
|-
|align="center"| 2016 || Hotel de Grote L || Libbie || 
|-
|align="center"| 2017 || The Hitman's Bodyguard || blommeferkeapster yn Amsterdam    || 
|-
|align="center"| 2018 || Gek van Oranje || Eva || 
|-
|align="center"| 2018 || Zwaar Verliefd! || Tamara || 
|-
|align="center"| 2019 || Vals || Abby || 
|-
|align="center"| 2019 || Verliefd op Cuba || Maartje || 
|-
|align="center"| 2020 || Buiten is het Feest || Sonne / Willemke || 
|-
|align="center"| 2020 || Zwaar Verliefd 2 || Tamara || 
|-
|align="center"| 2021 || Liefde zonder Grenzen || Lieke || 
|-

|-
|align="center"| 2009 || She Blew Like Trumpets || ? || nûmer fan Kyteman
|-
|align="center"| 2014 || Zusje || suske || nûmer fan Ronnie Flex
|-
|align="center"| 2020 || Mij Niet Eens Gezien || famke || nûmer fan Kriss Kross Amsterdam mei Yade Lauren en Lil Kleine
|-
|}

Trivia
Abbey Hoes is, oars as dat faak tocht wurdt, gjin famylje fan aktrise Isa Hoes. (Likemin is se besibbe oan akteur Geert Hoes, politikus Onno Hoes of muzykprodusint Johnny Hoes.)

Keppelings om utens
  Offisjele webside fan Abbey Hoes
  Folsleine filmografy fan Abbey Hoes yn 'e Internet Movie Database (IMDb)

Kategory:Nederlânsk telefyzje-akteur
Kategory:Nederlânsk filmakteur
Kategory:Nederlânsk musicalakteur
Kategory:Nederlânsk stimakteur
Kategory:Gouden Keal-winner
Kategory:Dielnimmer oan in Nederlânsk realitytelefyzjeprogramma
Kategory:Persoan berne yn 1994